
JAVNI RAZPIS ZA »Sofinanciranje izobraževanja za pridobitev srednješolske in višješolske izobrazbe ter poklicne kvalifikacije 2024-2029; krajši naziv: Pridobitev izobrazbe 2024–2029«
ki ga je objavil Javni štipendijski, razvojni, invalidski in preživninski sklad Republike Slovenije, Dunajska cesta 20, 1000 Ljubljana. 
Namen javnega razpisa je povečati vključenost odraslih v vseživljenjsko učenje ter izboljšati poklicne kompetence, ki jih odrasli potrebujejo zaradi potreb na trgu dela, večje zaposljivosti in mobilnosti.

Gre za sofinanciranje študijskih programov višjega strokovnega izobraževanja, ki se zaključijo z diplomo. 
Do sofinanciranja šolnin so upravičeni posamezniki, ki so v obdobju od 1. 1. 2021 do 30. 11. 2028 zaključili izobraževanje in so z dokazili izkazali, da so v obdobju od 1. 1. 2021 do 31. 12. 2028 poravnali šolnino za programe.
Razpisna dokumentacija je dostopna na spletni strani sklada: 
https://www.srips-rs.si/vsi-razpisi/razpis/pridobitev-izobrazbe 

Posamezni prijavitelj je lahko upravičen do sofinanciranja šolnine za posamezno zaključeno izobraževanje do 2.755,00 EUR do porabe razpoložljivih sredstev.
Rok za oddajo vlog za dodelitev sredstev je od dneva objave javnega razpisa v Uradnem listu RS do porabe sredstev, vendar najdlje do vključno 3. 1. 2029 (zadnji rok za oddajo vlog).
Vlogo lahko prijavitelj odda na štiri načine: v elektronski obliki z e-vlogo preko portala eUprava , v tiskani obliki s priporočeno poštno pošiljko, z navadno poštno pošiljko ali osebno v glavni pisarni sklada v poslovnem času.
Popolna vloga mora vsebovati:
V celoti izpolnjen in podpisan prijavni obrazec PRIJAVA NA JAVNI RAZPIS ZA PRIDOBITEV IZOBRAZBE 2024-2029 z obveznimi prilogami:
· priloga 1: Dokazilo o zaključenem izobraževalnem programu ali poklicni kvalifikaciji, za kar prijavitelj uveljavlja šolnino (dokazilo, da je prijavitelj pridobil spričevalo ali diplomo od 1. 1. 2021 do 30. 11. 2028);
· priloga 2: Seznam plačanih stroškov izobraževanja, fotokopije računov, ki jih je prijavitelj navedel v seznamu in fotokopije dokazil o plačilu;
· priloga 3: Izpolnjen in podpisan obrazec Vprašalnik za spremljanje podatkov o udeležencih na operacijah, sofinanciranih iz ESS+.
Vloga v tiskani obliki mora biti oddana v zaprti pisemski ovojnici (v nadaljevanju ovojnica), označeni s polnim imenom in naslovom prijavitelja ter vidno oznako: »NE ODPIRAJ – Vloga za JR Pridobitev izobrazbe 2024–2029«, na naslov Javni štipendijski, razvojni, invalidski in preživninski sklad Republike Slovenije, Dunajska cesta 20, 1000 Ljubljana.
Odpiranje vlog bo potekalo vsak mesec do konca razpisnega roka.
